พระราชกฤษฎีกาพระราชกฤษฎีกากำหนดเงินประจำตำแหน่งเงินค่าเบี้ยประชุม และเงินตอบแทนอื่นของสมาชิกสภากรุงเทพมหานครสมาชิกสภาเขตของกรุงเทพมหานครและกรรมการของสภากรุงเทพมหานครพ.ศ. ๒๕๒๙ ภูมิพลอดุลยเดช ป.ร.ให้ไว้ ณ วันที่ ๒๐กุมภาพันธ์ พ.ศ. ๒๕๒๙เป็นปีที่ ๔๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเงินประจำตำแหน่งและเงินค่าเบี้ยประชุมของประธานสภากรุงเทพมหานคร รองประธานสภากรุงเทพมหานครสมาชิกสภากรุงเทพมหานคร ประธานสภาเขต สมาชิกสภาเขต กรรมการและอนุกรรมการของสภากรุงเทพมหานครอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย กับมาตรา ๔๓ และมาตรา ๗๗แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกากำหนดเงินประจำตำแหน่ง เงินค่าเบี้ยประชุมและเงินตอบแทนอื่นของสมาชิกสภากรุงเทพมหานคร สมาชิกสภาเขตของกรุงเทพมหานครและกรรมการของสภากรุงเทพมหานคร พ.ศ. ๒๕๒๙มาตรา ๒[๑]พระราชกฤษฎีกานี้ให้ใช้บังคับตั้งแต่วันที่ ๑๔ พฤศจิกายน พ.ศ. ๒๕๒๘เป็นต้นไปมาตรา ๓ประธานสภากรุงเทพมหานคร รองประธานสภากรุงเทพมหานคร และสมาชิกสภากรุงเทพมหานครให้ได้รับเงินประจำตำแหน่งตามบัญชีอัตราเงินประจำตำแหน่งท้ายพระราชกฤษฎีกานี้ประธานสภากรุงเทพมหานคร และรองประธานสภากรุงเทพมหานครให้ได้รับเงินประจำตำแหน่งตั้งแต่วันที่ดำรงตำแหน่ง สมาชิกสภากรุงเทพมหานครให้ได้รับเงินประจำตำแหน่งตั้งแต่วันเริ่มต้นสมาชิกภาพสมาชิกสภากรุงเทพมหานครผู้ใดขาดการประชุมเกินหนึ่งในสี่ของจำนวนวันที่มีการประชุมในสมัยประชุมนั้นให้ลดเงินประจำตำแหน่งลงเฉพาะวันที่ขาดการประชุมเกิน วันละสองร้อยบาทสมาชิกสภากรุงเทพมหานครผู้ใดขาดการประชุมตลอดสมัยประชุม ให้งดเงินประจำตำแหน่งในระหว่างสมัยประชุมนั้นเสียทั้งสิ้นสมาชิกสภากรุงเทพมหานครผู้ใดต้องคำพิพากษาของศาลถึงที่สุดให้ลงโทษจำคุกให้งดจ่ายเงินประจำตำแหน่งเงินประจำตำแหน่งของสมาชิกสภากรุงเทพมหานครให้หมายความรวมถึงเงินประจำตำแหน่งของประธานสภากรุงเทพมหานครและรองประธานสภากรุงเทพมหานครด้วยมาตรา ๔ประธานสภาเขตและสมาชิกสภาเขต ให้ได้รับเงินประจำตำแหน่งตามบัญชีอัตราเงินประจำตำแหน่งท้ายพระราชกฤษฎีกานี้ประธานสภาเขต ให้ได้รับเงินประจำตำแหน่งตั้งแต่วันที่ดำรงตำแหน่งสมาชิกสภาเขต ให้ได้รับเงินประจำตำแหน่งตั้งแต่วันเริ่มต้นสมาชิกภาพให้นำความในมาตรา ๓ วรรคสี่และวรรคห้ามาใช้บังคับกับสมาชิกสภาเขต โดยอนุโลมมาตรา ๕ในกรณีที่บุคคลตามมาตรา ๓ และมาตรา ๔ ได้เข้าดำรงตำแหน่งหรือเริ่มต้นสมาชิกภาพในระหว่างเดือนหรือพ้นจากตำแหน่งหรือพ้นจากสมาชิกภาพก่อนสิ้นเดือน ให้จ่ายเงินประจำตำแหน่งของเดือนนั้นตามส่วนของจำนวนวันที่มีสิทธิได้รับเงินดังกล่าวมาตรา ๖กรรมการที่สภากรุงเทพมหานครตั้งขึ้น ให้ได้รับเงินค่าเบี้ยประชุมเป็นรายครั้งเฉพาะครั้งที่มาประชุมครั้งละหนึ่งร้อยห้าสิบบาทอนุกรรมการที่คณะกรรมการตามวรรคหนึ่งตั้งขึ้นให้ได้รับเงินค่าเบี้ยประชุมเป็นรายครั้งเฉพาะครั้งที่มาประชุมครั้งละหนึ่งร้อยบาทกรรมการตามวรรคหนึ่งหรืออนุกรรมการตามวรรคสองซึ่งมิได้เป็นข้าราชการหรือลูกจ้างของทางราชการพนักงานหรือลูกจ้างของรัฐวิสาหกิจ หรือพนักงานหรือลูกจ้างการพาณิชย์ของกรุงเทพมหานครหรือของราชการส่วนท้องถิ่นให้ได้รับเงินค่าเบี้ยประชุมเพิ่มขึ้นอีกหนึ่งเท่าของอัตราค่าเบี้ยประชุมกรรมการหรืออนุกรรมการประธานกรรมการในคณะกรรมการตามวรรคหนึ่งและประธานอนุกรรมการในคณะอนุกรรมการตามวรรคสองให้ได้รับเงินค่าเบี้ยประชุมเพิ่มขึ้นอีกหนึ่งในสี่ของอัตราเงินค่าเบี้ยประชุมกรรมการหรืออนุกรรมการที่ผู้นั้นมีสิทธิได้รับแล้วแต่กรณีมาตรา ๗เลขานุการและผู้ช่วยเลขานุการของคณะกรรมการหรือคณะอนุกรรมการตามมาตรา ๖ให้ได้รับเงินค่าเบี้ยประชุมเช่นเดียวกับกรรมการหรืออนุกรรมการนั้น ๆ แล้วแต่กรณีและถ้ากรรมการหรืออนุกรรมการดังกล่าวผู้ใดเป็นเลขานุการหรือผู้ช่วยเลขานุการด้วยให้เบิกเงินค่าเบี้ยประชุมได้เพียงตำแหน่งเดียวเลขานุการในคณะกรรมการหรือคณะอนุกรรมการตามมาตรา ๖ของแต่ละคณะ ให้มีสิทธิได้รับเงินค่าเบี้ยประชุมไม่เกินหนึ่งคน และผู้ช่วยเลขานุการในคณะกรรมการหรือคณะอนุกรรมการดังกล่าวให้มีสิทธิได้รับเงินค่าเบี้ยประชุมไม่เกินสองคนมาตรา ๘กรรมการในคณะกรรมการตามมาตรา ๖ คณะหนึ่ง หรืออนุกรรมการในคณะอนุกรรมการตามมาตรา๖ คณะหนึ่ง ให้ได้รับเงินค่าเบี้ยประชุมเพียงครั้งเดียวในวันหนึ่งมาตรา ๙ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรีบัญชีอัตราเงินประจำตำแหน่ง[๒]๑.ประธานสภากรุงเทพมหานคร เดือนละ ๒๒,๐๐๐ บาท๒.รองประธานสภากรุงเทพมหานคร เดือนละ ๒๐,๑๕๐ บาท๓. สมาชิกสภากรุงเทพมหานคร เดือนละ ๑๗,๕๕๐ บาท๔. ประธานสภาเขต เดือนละ ๕,๘๕๐ บาท๕. สมาชิกสภาเขต เดือนละ ๓,๗๕๐ บาทหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๔๓และมาตรา ๗๗ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ บัญญัติให้การกำหนดเงินประจำตำแหน่งเงินค่าเบี้ยประชุมและเงินตอบแทนอื่น ของประธานสภากรุงเทพมหานคร รองประธานสภากรุงเทพมหานครสมาชิกสภากรุงเทพมหานคร ประธานสภาเขต สมาชิกสภาเขต กรรมการและอนุกรรมการของสภากรุงเทพมหานครให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกากำหนดเงินประจำตำแหน่ง เงินค่าเบี้ยประชุม และเงินตอบแทนอื่นของสมาชิกสภากรุงเทพมหานคร สมาชิกสภาเขตของกรุงเทพมหานครและกรรมการของสภากรุงเทพมหานคร (ฉบับที่ ๒) พ.ศ. ๒๕๓๒[๓]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากอัตราเงินประจำตำแหน่งประธานสภากรุงเทพมหานคร รองประธานสภากรุงเทพมหานครสมาชิกสภากรุงเทพมหานคร ประธานสภาเขตและสมาชิกสภาเขตของกรุงเทพมหานครตามบัญชีท้ายพระราชกฤษฎีกากำหนดเงินประจำตำแหน่งเงินค่าเบี้ยประชุมและเงินตอบแทนอื่น ของสมาชิกสภากรุงเทพมหานครสมาชิกสภาเขตของกรุงเทพมหานครและกรรมการของสภากรุงเทพมหานคร พ.ศ. ๒๕๒๙ไม่เหมาะสมกับสถานภาพของตำแหน่งและภาวะการครองชีพในปัจจุบันสมควรปรับปรุงบัญชีอัตราเงินประจำตำแหน่งประธานสภากรุงเทพมหานครรองประธานสภากรุงเทพมหานคร สมาชิกสภากรุงเทพมหานคร ประธานสภาเขตและสมาชิกสภาเขตของกรุงเทพมหานครเสียใหม่จึงจำเป็นต้องตราพระราชกฤษฎีกานี้ปณตภร/ผู้จัดทำ๓ ตุลาคม ๒๕๕๕[๑] ราชกิจจานุเบกษาเล่ม ๑๐๓/ตอนที่ ๒๙/ฉบับพิเศษ หน้า ๖/๒๔ กุมภาพันธ์ ๒๕๒๙[๒] บัญชีอัตราเงินประจำตำแหน่งแก้ไขเพิ่มเติมโดยพระราชกฤษฎีกากำหนดเงินประจำตำแหน่ง เงินค่าเบี้ยประชุมและเงินตอบแทนอื่น ของสมาชิกสภากรุงเทพมหานคร สมาชิกสภาเขตของกรุงเทพมหานครและกรรมการของสภากรุงเทพมหานคร (ฉบับที่ ๒) พ.ศ. ๒๕๓๒[๓] ราชกิจจานุเบกษาเล่ม ๑๐๖/ตอนที่ ๑๐๙/หน้า ๓๓๖/๑๑ กรกฎาคม ๒๕๓๒